**(Návrh)**

**ZMLUVA O NÁJME ŠKOLIACEJ MIESTNOSTI**

**č. .......................**

**uzavretá podľa § 269 ods. 2 zákona č. 513/1991 Z.z. Obchodný zákonník a o zmene a doplnení niektorých zákonov, v znení neskorších predpisov,**

**medzi zmluvnými stranami**

**Prenajímateľ:**

Obchodné meno:

Zastúpený:

Sídlo:

IČO:

DIČ:

IČ DPH:

Bankové spojenie:

Číslo účtu:

Osoba oprávnená na rokovanie vo veciach zmluvných strán:

(ďalej len „Prenajímateľ“)

**Nájomca:**

Obchodné meno: **GEOTECH Bratislava s.r.o.**

Zastúpený: Ing. Ivan Lovíšek

Sídlo: Černyševského 26, 851 01 Bratislava - Petržalka

IČO: 45 948 992

DIČ: 2023 174 417

IČ DPH: SK2023174417

Bankové spojenie: Tatrabanka a.s.

Číslo účtu: SK73 1100 0000 0029 2090 6840

Osoba oprávnená na rokovanie vo veciach zmluvných strán:

Ing. Ivan Lovíšek, konateľ

(ďalej len „Nájomca“)

**Preambula**

Táto Zmluva o nájme školiacej miestnosti (ďalej "Zmluva") sa uzatvára ako výsledok postupu podľa §9 ods. 9) zákona č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). Nájomca na obstaranie predmetu tejto zmluvy použil postup verejného obstarávania – postup podľa §9 ods. 9) zákona o verejnom obstarávaní. Súčasťou verejného obstarávania nebola elektronická aukcia. Číslo VO ku ktorému sa viaže zmluva je: 7/VO/GEO/2014

**Čl I.**

**Predmet zmluvy**

1. Predmet Zmluvy bude spolufinancovaný z prostriedkov poskytnutých Nájomcovi z nenávratného finančného príspevku Ministerstva Školstva, vedy výskumu a športu Slovenskej republiky, zastúpeným Agentúrou Ministerstva školstva, vedy, výskumu a športu Slovenskej republiky pre štrukturálne fondy EÚ (ďalej len "Poskytovateľ NFP“) na základe Zmluvy o poskytnutí nenávratného finančného príspevku (ďalej „Zmluva o NFP“) pre projekt GEOTECH, Operačný program Vzdelávanie, Prioritná os 2 Ďalšie vzdelávanie ako nástroj rozvoja ľudských zdrojov, Opatrenie 2.1 Podpora Ďalšieho vzdelávania, kód výzvy OPV/2013/2.1/04-SORO (ďalej len „Projekt“).

2. Prenajímateľ je výlučným vlastníkom (resp. doplniť iný vzťah umožňujúci podpis Zmluvy o nájme školiacej miestnosti) nehnuteľnosti:

Kongresová sála:

Budova:

Zápis v liste vlastníctva:

3. Predmetom nájmu je prenájom školiacej miestnosti (kongresovej sály) za účelom školení v rámci projektu GEOTECH.

4. Nájomca sa zaväzuje zaplatiť prenajímateľovi za prenajaté priestory dohodnuté nájomné.

5. Nájomca je oprávnený prenajaté priestory využívať len v súlade s dohodnutým účelom.

**Čl II.**

**Doba nájmu a skončenie nájmu**

1. Zmluva sa uzaviera v trvaní dvoch dní v termínoch (miesto ktoré nie je predmetom zmluvy vymazať):

september - október 2014 - Nitra

špecifikácia presného termínu najneskôr do 31.1.2015

2015 - Nitra

**Čl III.**

**Cena, platobné podmienky**

1. Zmluvné strany sa dohodli na nájme v celkovej sume ............................. EUR bez DPH. ........................... EUR s DPH.

(ďalej len „cena za nájom“).

2. Nájomca sa zaväzuje dohodnutú cenu za nájom za predmet Zmluvy uvedený v Čl.I. bode 2 uhradiť v súlade s touto Zmluvou po riadnom uskutočnení činností na základe následne riadne vystavenej a doručenej faktúry podľa Čl III. bodu 3 nižšie.

3. Riadne vystavená a doručená faktúra bude uhradená najneskôr do 30 dní od jej doručenia Nájomcovi bezhotovostným prevodom na účet Prenajímateľa.

4. Nájomca nie je povinný platiť nájomné, pokiaľ pre vady priestoru, ktoré nespôsobil nemohol prenajatú vec užívať riadnym spôsobom, ak môže prenajatý priestor využívať obmedzene, má nárok na primeranú zľavu. Toto právo zanikne, ak sa neupatní do šiestich mesiacov odo dňa. kedy došlo ku skutočnostiam, ktoré toto právo zakladajú.

5. Platba bude vykonaná na základe faktúry, ktorá musí obsahovať (pri dodržaní prípadných ďalších zákonných náležitostí):

- obchodné meno Prenajímateľa, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,

- bankové spojenie Prenajímateľa (názov a adresa banky Prenajímateľa,

SWIFT kód),

- číslo bankového účtu (v tvare IBAN),

- názov Nájomcu, adresu jeho sídla, miesta podnikania, prípadne prevádzkarne Nájomcu a jeho identifikačné číslo pre daň z pridanej hodnoty, ak mu je pridelené,

- poradové číslo faktúry,

- dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,

- dátum vyhotovenia faktúry,

- množstvo a druh dodanej služby - prenájom,

- základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,

- sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,

- výšku dane spolu v mene EUR,

- celkovú sumu požadovanú na platbu v mene EUR zaokrúhlenú na dve desatinné miesta,

- číslo a názov zmluvy,

- názov Projektu ŠF (GEOTECH), s ITMS číslom 26120130073,

- kódy klasifikácie produkcie (CPV).

**Čl IV.**

**Práva a povinnosti zmluvných strán**

1. Prenajímateľ poskytne súčinnosť pri organizovaní školení a to počas celej doby konania podujatia.

2. Prenajímateľ zabezpečí na každé podujatie prípravu školiacej miestnosti spolu so zariadením v zmysle požiadaviek Nájomcu.

3. Nájomca je poviný užívať predmet nájmu len na účel a v rozsahu dohodnutom v tejto zmluve, aby nedošlo ku škodám na predmete nájmu ani na priestoroch s ním súvisiacich.

4. Za prípadné uhradenie poplatkov autorským zväzom zodpovedá Nájomca.

5. Prenajímateľ sa zaväzuje prenechať prenajatú vec nájomcovi v stave spôsobilom na obvyklé užívanie a na svoje náklady ju v tomto stave udržiavať.

6. Nájomca nie je oprávnený dať prenajatý priestor ďalej do prenájmu. V prípade, že tak urobí Prenajímateľ je orpávnený odstúpiť od zmluvy.

7. Prenajímateľ neoprávňuje Nájomcu na zmeny na predmete nájmu, ak ich nájomca vykoná, je povinný na vlastné náklady uviesť predmet nájmu do pôvodného stavu. Ak v dôsledku vykonávaných zmien hrozí Prenajímateľovi značná škoda, je prenajímateľ oprávnený odstúpiť od zmluvy.

8. Pprenajímateľ je povinný zachovávať mlčanlivosť o všetkých záležitostiach Nájomcu o ktorých sa dozvie.

9. Prenajímateľ je povinný postupovať pri zriaďovaní záležitosti s odbornou starostlivosťou a pozornosťou.

**Čl V.**

**Spôsob plnenia zmluvy**

1. Pri plnení predmetu tejto zmluvy sa Prenajímateľ zaväzuje dodržiavať ustanovenia platných zákonov a súvisiacich predpisov, všeobecné záväzné predpisy a ustanovenia tejto zmluvy a budú sa riadiť predloženými podkladmi a pokynmi Nájomcu.

2. Prenajímateľ vyhlasuje, že má k dispozícii potrebné odborné kapacity ku výkonu predmetu zmluvy.

**Čl VI.**

**Zodpovednosť za vady a záruka**

1. Prenajímateľ nezodpovedá za chyby, ktoré boli spôsobené použitím podkladov prevzatých od Nájomcu a Prenajímateľ ani pri vynaložení všetkej odbornej starostlivosti nemohol zistiť ich nevhodnosť, prípadne upozornil Náiomcu a ten na ich použití trval.

2. Prípadnú reklamáciu chýb plnenia predmetu tejto zmluvy je Nájomca povinný uplatniť bezodkladne po zistení chýb, v písomnej forme do rúk zástupcu Prenajímateľa. Prenajímateľ sa zaväzuje po uplatnení reklamácie Nájomcu reklamovanú chybu bezodkladne odstrániť.

**Čl VII.**

**Platnosť zmluvy**

1. Zmluva zaniká splnení záväzkov zmluvných strán podľa tejto zmluvy.

2. Prenajímateľ môže zmluvu vypovedať s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená Nájomcovi, ak z výpovede nevyplýva neskorší čas.

3. Nájomca môže zmluvu kedykoľvek čiastočne alebo v celom rozsahu vypovedať. Ak výpoveď neurčuje neskoršiu účinnosť, nadobúda účinnosť dňom keď sa o nej Prenajímateľ dozvedel.

4. Ukončenie zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

5. Prenajímateľ je povinný postupovať pri zariaďovaní záležitosti s odbornou starostlivosťou a k spokojnosti Nájomcu.

6. Prenajímateľ je povinný oznámiť Nájomcovi všetky okolnosti ktoré zistil pri zariaďovaní záležitosti a ktoré môžu mať vplyv na zmenu pokynov Nájomcu.

7. Prenajímateľ sa nesmie od pokynov Nájomcu odchýliť. Ak Prenajímateľ túto povinnosť poruší, zodpovedá za spôsobené škody Nájomcu.

8. Prenajímateľ zodpovedá za škody na veciach prevzatých od Nájomcu.

9. Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto zmluvy a skutočnostiach týkajúcich sa predmetu zákazky s tým, že nebudú použité na akýkoľvek iný než zmluvný účel a nebudú poskytnuté tretej osobe.

10. Od účinnosti výpovede je Prenajímateľ povinný nepokračovať v činnosti, na ktorú sa výpoveď vzťahuje okrem činnosti, ktorých priebeh nemôže ovplyvniť. Je však povinný Nájomcu upozorniť na opatrenia potrebné na to, aby sa zabránilo vzniku škody bezprostredne hroziacej Nájomcovi nedokončením alebo porušením činnosti súvisiacej so zariaďovaním záležitostí.

11. Za činnosť riadne uskutočnenú do účinnosti výpovede má Prenajímateľ nárok na úhradu Nákladov vynaložených podľa § 572 Obchodného zákonníka a na primeranú časť odplaty.

12. Ku dňu účinnosti výpovede zaniká záväzok Prenajímateľa uskutočňovať činnosť, na ktorú sa zaviazal. Ak by týmto prerušením činnosti vznikla Nájomcovi škoda, je Prenajímateľ povinný ho upozorniť, aké opatrenia treba zabezpečiť na jej odvrátenie. Ak Nájomca tieto opatrenia nemôže zabezpečiť ani v súčinnosti iných osôb a požiada Prenajímateľa aby ich vykonal sám, je Prenajímateľ povinný na to prihliadať za osobitnú úhradu.

13. Nájomca sa zaväzuje, že akceptuje autorské práva Prenajímateľovi k písomným materiálom, ktoré od neho obdrži a prehlasuje, že ich použije len pre účely určené touto zmluvou.

14. Prenajímateľ zodpovedá za škodu spôsobenú Nájomcovi v súvislosti s plnením predmetu tejto zmluvy v rozsahu príslušných ustanovení Obchodného zákonníka.

**Čl. VIII**

**Spoločné a záverečné ustanovenia**

1. Z dôvodu, že obstaranie predmetu zmluvy bude spolufinancované z prostriedkov poskytnutých Nájomcovi na základe Zmluvy o NFP, bude Prenajímateľ povinný strpieť výkon kontroly/auditu/overovania súvisiacich s dodávkou zariadenia kedykoľvek počas platnosti a účinnosti Zmluvy o NFP a to oprávnenými osobami v zmysle článku 12 všeobecných zmluvných podmienok Zmluvy o NFP a poskytnúť týmto osobám všetku potrebnú súčinnosť. Za osoby oprávnené sa považujú:

a) Poskytovateľ NFP a ním poverené osoby,

b) Útvar následnej finančnej kontroly a nimi poverené osoby,

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby.

d) Orgán auditu, jeho spolupracujúce orgány a nimi poverené osoby.

e) Splnomocnení zástupcovia Európskej Komisie a Európskeho dvora audítorov.

f) Osoby prizvané orgánmi podľa písm. a)-e) v súlade s príslušnými právnymi predpismi SR a EÚ.

2. Zmluvu je možné meniť alebo dopĺňať len formou písomných dodatkov odsúhlasených oboma zmluvnými stranami.

3. Zmluva je vyhotovená v deviatich exemplároch, z ktorých po podpísaní dostane Nájomca sedem a Prenajímateľ dve vyhotovenia.

4. Zmluva nadobúda platnosť dňom jej podpisu oboma zmluvnými stranami a Zmluva nadobúda účinnosť po splnení odkladacej podmienky, nasledujúci deň po dni jej zverejnenia na webovej stránke spoločnosti GEOTECH Bratislava s.r.o. v súlade s právnymi predpismi Slovenskej republiky. Ustanovenia, z ktorých povahy vyplýva dlhšia záväznosť zostávajú platné a účinné v súlade s príslušnými ustanoveniami tejto Zmluvy.

5. Zmluvné strany vyhlasujú, že sa so Zmluvou oboznámili, s jej obsahom súhlasia, na znak čoho pripájajú podpisy svojich oprávnených zástupcov. Situácie, ktoré Zmluva neupravuje sa budú riešiť podľa zákona č. 513/1991 Z.z. Obchodný zákonník.

6. Odkladacia podmienka zmluvy spočíva v tom, že dôjde ku akceptácii výsledkov verejného obstarávania Agentúrou Ministerstva školstva, vedy, výskumu a športu Slovenskej republiky pre štrukturálne fondy EÚ podľa článku 2, odseku 3 a 4 VZP.

7. Zmluva sa uzaviera na dobu určitú do 17 mesiacov od nadobudnutia účinnosti zmluvy, po splnení odkladacej podmienky podľa bodu 6.

Prílohy: č. 1 - Fotodokumentácia a špecifikácia predmetu nájmu

č. 2 – (Príloha č.1 k súťažným podkladom) Spôsob určenia ceny

č. 3 - Článok 12 VZP

|  |  |
| --- | --- |
| V \_\_\_\_\_\_\_\_\_\_, dňa \_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prenajímateľ | V \_\_\_\_\_\_\_\_\_\_, dňa \_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nájomca  v zastúpení  Ing. Ivan Lovíšek  GEOTECH Bratislava s.r.o.  konateľ |